Potrivit lui Lucy O'Brien , autoarea cărții Like an Icon , „ [ Nowels ] a fost uimit de versurile scrise [ de Madonna ] ” , recunoscând că , „ erau profunde , poetice și inteligente . Când lucrează și decide să arate ceea ce are mai bun , e la același nivel cu Joni Mitchell și Paul Simon ” . El a declarat , de asemenea , faptul că îndemânarea de textier a solistei a venit din „ pasiunea ei lacomă pentru lectură ” . Trei cântece realizate în timpul ședințelor lor au fost selectate pentru lista finală de melodii , „ The Power of Good-Bye ” , „ To Have and Not to Hold ” și „ Little Star ” . În urma lansării piesei „ Drowned World/Substitute for Love ” drept cel de- al treilea disc single pe plan internațional , „ The Power of Good-Bye ” a fost ales pentru lansare în calitate de al patrulea single , de vreme ce „ programatorii radio și fanii înfocați au vociferat mult timp [ pentru asta ] . ”